މޯލްޑިވިއަން ޑިމޮކްރެޓިކް ޕާޓީ

ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) (އިނގިރޭސި: Maldivian Democratic Party) އަކީ ދިވެހިރާއްޖޭގައި ޙަރަކާތްތެރިވާ ސިޔާސީ ޕާޓީއެކެވެ. އެމްޑީޕީ އުފެދުނީ 2005ވަނަ އަހަރުގައެވެ. މިހައިތަނަށް ދެ ފަހަރެއްގެ މަތީން އެމްޑީޕީން ދިވެހިރާއްޖޭގެ ވެރިކަމަށް އައިސްފައިވެއެވެ. 

އެމްޑީޕީ އެންމެ ފުރަތަމަ ޤާއިމުކުރެވުނީ ސިލޯނުގެ ކޮޅުނބުގައި އަރުވައިލެވިގެން ތިބެ، ނޮވެންބަރު 2003 ގައެވެ. ސިޔާސީ ޕާޓީ ހިންގުން ރައީސް އަލްއުސްތާޛު މައުމޫން ޢަބްދުލްޤައްޔޫމްގެ ސަރުކާރުން މަނާކޮށްފައި އޮތް ނަމަވެސް، އެމްޑީޕީން ދިޔައީ ޕާޓީ އުފެއްދުމަށް ބޭނުންވާ 42 މީހުންގެ ސޮއި ހޯދުމާއެކު، މުޅި ދިވެހިރާއްޖޭގައި އިންތިޒާމުވަމުންނެވެ.

ޖަނަވަރީ 2005 ގައި ބޭއްވުނު ރައްޔިތުންގެ މަޖިލީހުގެ އިންތިޚާބުގައި އެމްޑީޕީއަށް ތާޢީދުކުރާ ފަރާތްތަކުން އެ ކަން ޢާންމުކޮށް އިޢުލާންކޮށް ފުރަތަމަ ފަހަރަށް އެމްޑީޕީއަށް ނިސްބަތްވާ ކެންޑިޑޭޓުން ރައްޔިތުންގެ މަޖިލީހުގެ އިންތިޚާބުގައި ވާދަކުރިއެވެ. މިއާއެކު ޖޫން 2005 ގައި ޤާނޫނީ އޮނިގަނޑަށް ބަދަލު ގެނެސް، ދިވެހިރާއްޖޭގައި ސިޔާސީ ޕާޓީތައް ރަޖިސްޓަރީ ކުރުމަށް ޤާނޫނީ ބާރު ލިބި، ފުރަތަމަ ފަހަރަށް ހުއްދަ ލިބިގެންދިޔައެވެ. އެމްޑީޕީ ރަޖިސްޓްރީ ކޮށްފައިވަނީ 26 ޖޫން 2005 ގައެވެ.

ދިވެހިރާއްޖޭގައި ފުރަތަމަ ފަހަރަށް ގިނަ ޕާޓީ އެކުލެވޭ ވާދަވެރި ރިޔާސީ އިންތިޚާބެއް ބޭއްވީ 2008ވަނަ އަހަރުގެ އޮކްޓޫބަރު މަހުއެވެ. އެ އިންތިޚާބުގެ ފުރަތަމަ ބުރުގައި އެއްވެސް ކެންޑިޑޭޓަކަށް 50 އިންސައްތަ ވޯޓު ކާމިޔާބުކުރެވިފައިނުވުމާ އެކު، އިދިކޮޅު ފަރާތްތަކުން އެމްޑީޕީގެ ކެންޑިޑޭޓުގެ ގޮތުގައި ނުކުންނެވި މުޙައްމަދު ނަޝީދަށް ތާޢީދުކުރެއްވިއެވެ. ދިވެހިރާއްޖޭގެ އެންމެ ފުރަތަމަ ފަހަރަށް ޑެމޮކްރެޓިކް ހަމަތަކުގެ މަތިން އިންތިޚާބުވެވަޑައިގަތް ރައީސްގެގޮތުގައި އެ ރިޔާސީ އިންތިޚާބުގެ ދެވަނަ ބުރު 54 އިންސައްތައިން ކާމިޔާބުކުރެއްވީ އެމްޑީޕީގެ ކެންޑިޑޭޓް ރައީސް މުޙައްމަދު ނަޝީދެވެ. 2013ވަނަ އަހަރުގެ ރިޔާސީ އިންތިޚާބުގައި ވެސް އެމްޑީޕީން ވާދަކުރިއެވެ. ނަމަވެސް އެ އިންތިޚާބު ކާމިޔާބުކޮށްފައިވަނީ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) ގެ ފަރާތުން ވާދަކުރެއްވި ޢަބްދުﷲ ޔާމީން ޢަބްދުލްޤައްޔޫމެވެ. 2018ވަނަ އަހަރުގެ ރިޔާސީ އިންތިޚާބުގައި އެމްޑީޕީއާއި ގުޅިފައިވާ ޕާޓީތަކުގެ ކޯލިޝަނުގެ ކެންޑިޑޭޓްގެ ގޮތުގައި އެމްޑީޕީގެ އިބްރާހީމް މުޙައްމަދު ޞާލިޙް ވާދަކުރައްވައި އެ އިންތިޚާބު ކާމިޔާބުކުރެއްވިއެވެ.

އެމްޑީޕީގެ މިހާރުގެ ރައީސަކީ ދިވެހިރާއްޖޭގެ ކުރީގެ ފޮރިން މިނިސްޓަރު ޢަބްދުﷲ ޝާހިދެވެ. ޗެއަރޕާސަނަކީ ދިވެހިރާއްޖޭގެ ކުރީގެ އިކޮނޮމިކް މިނިސްޓަރު ފައްޔާޟް އިސްމާޢީލެވެ.

 އިންތިޚާބުތައް 

 ރިޔާސީ އިންތިޚާބު 
އިންތިޚާބުޕާޓީގެ ކެންޑިޑޭޓުރަނިންގ މޭޓުލިބުނު ވޯޓުގެ ޢަދަދު%ލިބުނު ވޯޓުގެ ޢަދަދު%ނަތީޖާފުރަތަމަ ބުރުދެވަނަ ބުރު2008ވަނަ އަހަރުގެ ރިޔާސީ އިންތިޚާބުމުޙައްމަދު ނަޝީދުޑރ. މުޙައްމަދު ވަޙީދު ޙަސަން މަނިކު44,29324.91%97,22253.65%ކާމިޔާބު 2013ވަނަ އަހަރުގެ ރިޔާސީ އިންތިޚާބުމުސްޠަފާ ލުޠުފީ95,22445.45% --------އިންތިޚާބު ބާޠިލުކޮށްފައި 96,76446.93%105,18148.61%ނާކާމިޔާބު 2018ވަނަ އަހަރުގެ ރިޔާސީ އިންތިޚާބުއިބްރާހީމް މުޙައްމަދު ޞާލިޙްފައިޞަލް ނަސީމް134,61658.34% --------ކާމިޔާބު 2023ވަނަ އަހަރުގެ ރިޔާސީ އިންތިޚާބުމުޙައްމަދު އަސްލަމް85,98939.12%109,54845.94%ނާކާމިޔާބު 

 ރައްޔިތުންގެ މަޖިލީހުގެ އިންތިޚާބު 
އަހަރުޕާޓީގެ ލީޑަރުލިބުނު ވޯޓުގެ ޢަދަދު%ކާމިޔާބުކުރި ގޮނޑީގެ ޢަދަދު+/–2005 -68,93131.10%42 ގޮނޑީގެ ތެރެއިން 18 ގޮނޑިވާދަކުރީ އަލަށް2009މުޙައްމަދު ނަޝީދު51,18430.81%77 ގޮނޑީގެ ތެރެއިން 26 ގޮނޑި 15201475,67040.78%85 ގޮނޑީގެ ތެރެއިން 26 ގޮނޑި 0201996,35445.83%87 ގޮނޑީގެ ތެރެއިން 65 ގޮނޑި 392024ޢަބްދުﷲ ޝާހިދު64,65030.73%93 ގޮނޑީގެ ތެރެއިން 12 ގޮނޑި 53

 ޕާޓީގެ ލީޑަރުން 

 ޕާޓީގެ ރައީސްކަން ކުރެއްވި ބޭފުޅުން 
ނަންމުއްދަތު75x75pxއިބްރާހީމް އިސްމާޢީލް20 ޑިސެންބަރު 2005 - 30 އެޕްރީލް 2006100x100pxޑރ. މުޙައްމަދު މުނައްވަރު2 ޖޫން 2007 - 30 އެޕްރީލް 2008ޑރ. އިބްރާހީމް ދީދީ10 މޭ 2011 - 30 އެޕްރީލް 2012102x102pxމުޙައްމަދު ނަޝީދު1 އެޕްރީލް 2014 - 21 ޖޫން 2023100x100pxޢަބްދުﷲ ޝާހިދު20 ފެބުރުވަރީ 2024އިން ފެށިގެން

 ޗެއަރޕާސަންކަން ކުރެއްވި ބޭފުޅުން 
ނަންމުއްދަތު102x102pxމުޙައްމަދު ނަޝީދު26 ޖޫން 2005 - 20 ފެބުރުވަރީ 2008މާރިޔާ އަޙްމަދު ދީދީ12 މޭ 2008 - 19 މޭ 2011104x104pxރީކޯ މޫސާ މަނިކު19 ޖޫން 2011 - 1 އެޕްރީލް 2014112x112pxޢަލީ ވަޙީދު30 އޮގަސްޓު 2014 - 28 ނޮވެންބަރު 201675x75pxޙަސަން ލަޠީފު12 ފެބުރުވަރީ 2017 - 11 ފެބުރުވަރީ 2022112x112pxފައްޔާޟް އިސްމާޢީލް23 މޭ 2022 - 23 ނޮވެންބަރު 2025ޢަބްދުލްޣަފޫރު މޫސާ8 ޑިސެންބަރު 2025 އިން ފެށިގެން (ވަގުތީ ގޮތުން)
ޤިސްމު:ސިޔާސީ ޕާޓީ